stanford-oval/wikipedia huggingface dataset:
HMS Somali
Palvelus

Tammikuun 1939 alus oli Portlandissa koulutuksessa. Alus osallistui 31. tammikuuta Lissabonin laivastovierailuun, jonka aikana noin 5 000 ihmistä tutustui alukseen sekä sen kylkeen kytkettyihin sukellusveneisiin. Osasto jatkoi matkaansa Gibraltarille, jonne saavuttiin 9. helmikuuta. Gibraltarilla Alus osallistui laivaston harjoituksiin. Aluksen keula vaurioitui 14. helmikuuta myrskyssä matkustaja-alus Sibajakin irrottua ankkurista ja törmättyä alukseen.
Alus oli 3. syyskuuta 1939 6. hävittäjälaivueen kanssa suojaamassa Kuninkaallisen ja Ranskan laivaston taisteluristeilijöitä Islannin eteläpuolella. Kaksi tuntia sodan julistamisen jälkeen Somali havaitsi tunnistamattoman aluksen. Aluksen todettiin olevan saksalaisen 2 377 tonnin Hampuria kotisatamanaan pitävä rahtilaiva Hannah Böge. Aluksen miehistö valtasi rahtilaivan, joka oli ensimmäinen toisessa maailmansodassa vallattu vihollisen kauppa-alus.
Huhtikuussa 1940 alus oli HMS Afridin ja sisaralustensa kanssa, kun HMS Gurkha upotettiin. Alus suoritti Norjan rannikon tiedustelua, kun etsittiin otollisia paikkoja maihinnousuille. Pyrkiessään Norjan rannikolle vaurioituneen aluksen avuksi se joutui 14. toukokuuta Saksan ilmavoimien pommittajien maaliksi. Alus kykeni väistämään muut, muttei viimeistä vesirajaan oikean puoleisen ankkurin alle osunutta pommia. Alus kykeni kuitenkin nilkuttamaan takaisin Englantiin, missä se siirrettiin telakalle.
Palvelukseen palattuaan alus oli jälleen Kotilaivaston 6. hävittäjälaivueen lippulaivana ja suojasi siten pääosan talvesta 1940-1941 Kotilaivaston raskaita yksiköitä. Alus valtasi 7. toukokuuta 1941 saksalaisen sääaluksen Münchenin, jonka miehistö ehti heittämään painoilla lastatussa pussissa Enigma-laitteen, mutta alukselta löytyi kuitenkin Enigman käyttöön liittyneitä asiapapereita. Asiapaperit edistivät Enigma-laitteen koodinmurtamista. Myöhemmin toukokuussa alus osallistui Saksan laivaston taistelulaiva Bismarckin metsästykseen Kotilaivaston mukana, mutta se joutui palaamaan satamaan polttoaineen uhatessa loppua.
Pääosan kesä- ja heinäkuusta 1941 alus oli Thornycroftin telakalla Southamptonissa. Aluksen runkoa vahvistettiin, taaempi savuhormi katkaistiin ja tutkajärjestelmä asennettiin. Alus suojasi HMS Prince of Walesia sen kuljettaessa pääministeri Winston Churchilliä Kanadaan. Sää oli kuitenkin niin vaikea, että suojaavat hävittäjät määrättiin palaamaan kotisatamaan. Alus liitettiin Jäämeren saattueiden suojaamiseen huhtikuussa 1942. Alukseen osui 20. syyskuuta 1942 sen ollessa suojaamassa saattuetta PQ18 Saksan laivaston sukellusveneen U-703:n laukaisema torpedo. Aluksen ollessa HMS Tartarin hinauksessa, sen perä murtui kovassa merenkäynnissä. Alus upposi 25. syyskuuta.
Päälliköt

Aluksen päälliköinä olivat:
Randolph Stewart Gresham Nicholson DSO DSC 1. joulukuuta 1938 - 31. toukokuuta 1940
Lionel Peyton Skipwith 31. toukokuuta 1940 - 5. syyskuuta 1940
Clifford Caslon 5. syyskuuta 1940 - 15. elokuuta 1941
Donald Keppel Bain 15. elokuuta 1941 - 23. maaliskuuta 1942
John William Musgrave Eaton DSO DSC 23. maaliskuuta 1942 - 11. elokuuta 1942
Edmund Neville Vincent Currey 11. elokuuta 1942 - syyskuu 1942
Colin Douglas Maud DSC syyskuu - 20. syyskuuta 1942
Helene Tursten

Helene Tursten Götegorgin kirjamessuilla 2007
Helene Tursten (s. 17. helmikuuta 1954 Göteborg) on ruotsalainen kirjailija. Hän kirjoittaa Göteborgiin sijoittuvia rikosromaaneja, joiden päähenkilö on jujutsua harrastava ylikonstaapeli Irene Huss. Hänen kirjojansa on käännetty suomeksi, saksaksi, norjaksi, tanskaksi ja englanniksi. Hänen kirjojen pohjalta on julkaistu kuusi elokuvaa.
Ennen kirjailijan uraansa Tursten työskenteli sairaanhoitajana ja hammaslääkärinä.
Teokset > Irene Huss -kirjat

Den krossade tanghästen (1998) (Murskattu tanghevonen, 2003)
Nattrond (1999) (Yökierto, 2004)
Tatuerad torso (1999) (Tatuoitu torso, 2005)
Kallt mord (selkokirja, 2002)
Glasdjävulen (2002) (Lasipaholainen, 2006)
Guldkalven (2004) (Kultainen vasikka, 2007)
Eldsdansen (2005) (Tulitanssi, 2010)
En man med litet ansikte (2007)
Det lömska nätet (2008)
Den som vakar i mörkret (2010)
Teokset > Muut kirjat

Kvinnan i hissen och andra mystiska historier (2003)
Svarta diamanter (monien eri kirjailijoiden novelleja, 2004, Tursten kirjan toimittaja ja yksi novellisteista)
Hargnies (Ardennes)

| Hargnies |
| --- | --- |
 Saint-Lambertin kirkko
 vaakuna
 Hargnies
 Koordinaatit: 50°01′11″N, 4°47′30″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  42,2 km²
Väkiluku (2019):  488 
 – Väestötiheys:  11 as./km²
Kunnan numero:  08214
 
 Kunnan kotisivut 
Infobox OKVirheellinen NIMI-arvo: 
Hargnies on kunta Pohjois-Ranskassa Ardennesin departementissa Grand Estin alueella. Se sijaitsee Belgian rajalla, noin 37 kilometriä Charleville-Mézièresin kaupungista pohjoiseen.
Kunnan keskustassa oleva Saint-Lambertin kirkko on alkujaan peräisin vuodelta 1199. Se on ollut kylän puolustusvarustuksena useissa sodissa vuosisatojen aikana. Nykyinen kirkkorakennus on rakennettu uudelleen 1600-luvun puolivälissä.
Aiheesta muualla

Kuvia tai muita tiedostoja aiheesta Hargnies (Ardennes) Wikimedia Commonsissa
Hermia

Hermia tarkoittaa seuraavia asioita:
Hermia, tiedepuisto Tampereen Hervannassa
Hermia Yrityskehitys, Tampereella tiedepuisto Hermiassa toimiva yritys
Hermia, Tampereella toimiva voittoa tavoittelematon kehitys- ja innovaatioyhtiö
Hermia, henkilöhahmo William Shakespearen näytelmässä Kesäyön unelma.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hermia”, voi hakea sivunnimihaulla, laajalla sivunnimihaulla tai tekstihaulla.
Harry Potter ja Huispauksen MM-kisat

| Harry Potter ja Huispauksen MM-kisat |
| --- | --- |

Kehittäjä:  Electronic Arts
Julkaisija:  Electronic Arts
Jakelija:  Warner Bros. Interactive Entertainment
Pelisarja:  Harry Potter
Julkaistu:  NA 28. lokakuuta 2003PAL 7. marraskuuta 2003 GBA, GC, PS2JP 13. marraskuuta 2003 GBAPAL 21. marraskuuta 2003
Lajityyppi:  urheilu, toiminta
Pelimuoto:  yksinpeli, moninpeli
Ikäluokitus:  PEGI: 3 ESRB: E  Virheellinen ESRB-arvo
Alusta:  Microsoft Windows, PlayStation 2, Xbox, Nintendo GameCube, Game Boy Advance
Jakelumuoto:  DVD, CD, optinen levy, pelimoduuli
Lisää peliartikkeleitaVideopelien teemasivulla
Infobox OK   : 
Harry Potter ja Huispauksen MM-kisat (engl. Harry Potter: Quidditch World Cup) on Electronic Artsin kehittämä ja julkaisema 
urheilu-/toimintapeli, jossa pelataan Harry Potterista tuttua huispausta tarkoituksena voittaa huispauksen maailmanmestaruus. Peli julkaistiin loka–marraskuussa 2003 Microsoft Windowsille, PlayStation 2:lle, Xboxille, Nintendo GameCubelle ja Game Boy Advancelle.
Pelaaminen

Pelin alussa pelaaja saa valittavakseen yhden Tylypahkan joukkueista. Harjoitusten avulla pelin ominaisuuksia opetetaan yksi kerrallaan. Voitettuaan muita tupia vastaan pelatut huispausottelut, pääsee pelaaja osallistumaan maailmanmestaruuskisoihin (World Cup). Pelin aikana saa erilaisia velhokortteja, joita voi tarvita esimerkiksi parempien luutien avaamiseen. Pelin edetessä saa erikoisominaisuuksia, esimerkiksi mahdollisuuden iskeä toisen joukkueen pelaajaa ryhmyllä tai taidon käyttää combo–syöttöjä.
Pelissä ovat käytössä seuraavien maiden joukkueet: Englanti, Yhdysvallat, Saksa, Espanja, Japani, Ranska, Pohjoismaat (joukkueessa on yksi pelaaja jokaisesta pohjoismaasta), Australia ja Bulgaria, jolla pääsee pelaamaan vasta kerättyään 65 velhokorttia. Kaikilla joukkueilla on omat tiimiyhteistyöliikkeensä, jolla joukkue tekee kerralla 1–3 näyttävää maalia.
Aiheesta muualla

Harry Potter ja Huispauksen MM-kisat MobyGamesissa (englanniksi)
Henrik Erland Salonen

Henrik Erland Salonen (4. toukokuuta 1871 Hattula – 20. lokakuuta 1943 Punkaharju) oli suomalainen koristemaalari.
Salonen valmistui Suomen Taideyhdistyksen piirustuskoulusta ja hän maalasi rakennusten katto- ja seinäfreskoja eri puolille Helsinkiä. Salonen maalasi muun muassa Ravintola Kappelin kellarin Helsinki-aiheisen panoraamaseinämaalauksen sekä NMKY:n salin kattomaalaukset.
Salonen oli maalarin opissa ollessaan kirjoilla Hämeenlinnassa ja myöhemmin Viipurissa, jossa avioitui vuonna 1900 Ida Emilia Lindroosin kanssa.. Salonen on haudattu Viipurin Ristimäen hautausmaalle.
Helmi Nuuttila

Helmi Nuuttila, o.s. Ojala, (24. elokuuta 1881 Sysmä – 8. helmikuuta 1967 Asikkala) oli Suomen Kulttuurirahaston ensimmäinen suurlahjoittaja, jolla on miehensä kanssa oma nimikkorahasto.
Nuuttilan vanhemmat olivat maanviljelijä Anders (Antti) Kustaa Ojala ja Selma Ojala. Naimisiin hän meni 1909 maanviljelijä, kauppias Walfrid August Nuuttilan (1877–1937) kanssa ja toimi emäntänä pariskunnan omistamalla maatilalla Asikkalan Kalkkisten kylässä. Nuuttila, joka oli käynyt vain kansakoulun, oli kauppiaspuolisonsa kanssa aktiivisesti mukana yhdistystoiminnassa. Hänen miehensä oli myös kunnanvaltuutettu ja kunnallislautakuntien jäsen aina kuolemaansa saakka. Nuuttila oli paikkakunnan Marttayhdistyksen perustajia ja sen ensimmäinen puheenjohtaja. Lapseton pariskunta oli tukenut Kalkkisten rukoushuoneen pystyttämistä, samoin kuin lahjoittanut koululle tontin ja rahaa Turun yliopistolle. Suomen Kulttuurirahaston perustamiseksi oli julistettu keräyskampanja vain kuukautta ennen Walfrid Nuuttilan kuolemaa maaliskuussa 1937, siitä oli tietoa muun muassa L. A. Puntilan kirjoittamissa sanomalehtiartikkeleissa. Nuuttila päätti lahjoittaa rahaston kannatusyhdistykselle heinäkuussa 1937 puoli miljoonaa markkaa, joka oli ensimmäinen suurlahjoitus ja esimerkiltään erittäin huomattava. Myöhemmin Nuuttila lahjoitti hiljaisuudessa vielä toisen vastaavan summan. Vaikka hän olisi halunnut pysyä kokonaan tuntemattomana, niin hän suostui pyynnöstä antamaan nimensä julki ja tuli tunnetuksi Ilmari Turjan lahjoituksesta Suomen Kuvalehteen tekemästä jutusta. Nuuttila oli myös lehden kansikuvassa, marttapuku päällä.
Suomen Kulttuurirahasto julkaisiselvennä Nuuttilasta vuonna 1952 Helvi Hyvärisen tekemän veistoksen.
Aiheesta muualla

Walfrid ja Helmi Nuuttilan rahasto. Viitattu 3.1.2015
Emäntä, joka lahjoitti puolimiljoonaa, Suomen Kuvalehti, 31.07.1937, nro 31, s. 8, Kansalliskirjaston digitaaliset aineistot
Hennadi Boholjubov

| Hennadi Boholjubov> Henkilötiedot |
| --- | --- |
Syntynyt: 20. tammikuuta 1962 (ikä 62) Dnepropetrovsk, Ukrainan SNT
Muut tiedot
Omaisuus:  2,1 miljardia dollaria 2014
Yritys:  PrivatBank
Hennadi Borysovytš Boholjubov (ukr. Генна́дій Бори́сович Боголю́бов, s. 20. tammikuuta 1962, Dnepropetrovsk, Ukrainan SNT) on ukrainalainen oligarkki. Hän on Ukrainan suurimman liikepankin PrivatBankin yksi pääomistaja; toinen omistaja on miljardööri Ihor Kolomoiskyi. Boholjubovin arvioidaan kuuluvan Ukrainan viiden varakkaimman miljardöörin joukkoon. Vuoden 2014 keväällä Forbes-lehti arvioi Boholjubovin varallisuudeksi 2,1 miljardia dollaria. Edellisvuonna toinen julkaisu oli arvioinut omaisuudeksi 3,9 miljardia dollaria.
Miljardööri Boholjubovilla on Ukrainan yhteiskunnassa monia samanaikaisia rooleja. Maan suurimman liikepankin (PrivatBank) toisena pääomistajana hän voi olla ohjaamassa monien yhteiskunnallisesti tärkeän yrityksen toimintaa. Hallintaan kuuluu esimerkiksi lentoyhtiöitä (mm. Dniproavia, Donbassaero) ja joukkotiedotusvälineitä (1+1 media).
Aiheesta muualla

Kuvaus Boholjubovista Korrespondent-lehden miljardöörilistalla (2013) (Arkistoitu – Internet Archive) (venäjäksi) (korrespondent.net)
Kuvaus Boholjubovista Forbesin miljardöörilistalla (2014) (venäjäksi) (forbes.com)
Colossi With Feet of Clay ukrainianweek.com. Viitattu 21.4.2014. (englanniksi)
Bogolyubov Foundation (englanniksi) (bogolyubovfoundation.com)
Henrik Forsberg

Henrik Forsberg (s. 16. helmikuuta 1967) on ruotsalainen entinen maastohiihtäjä ja ampumahiihtäjä.
Forsberg kilpaili hiihdossa kolmissa olympialaisissa, ja hänen paras sijoituksensa oli neljäs vuoden 1992 kisojen viestissä. Hiihdon MM-kisoissa Forsbergin paras sijoitus oli viides vuoden 1995 50 kilometrin kilpailussa.
Ampumahiihdossa Forsberg kilpaili vuoden 2002 kisoissa, ja hänen paras sijoituksensa tuli viestistä, jossa Ruotsi sijoittui neljänneksitoista. Ampumahiihdon MM-kisoissa Forsbergin paras sijoitus oli kahdestoista, sekin viestistä. Tähän joukkue pystyi vuoden 2000 kisoissa. Maailmancupissa hänen paras sijoituksensa oli toinen, joka tuli sprintistä kaudella 2001–2002.
Myös Henrikin vaimo Magdalena on menestynyt sekä hiihdossa että ampumahiihdossa.
Helsingin Sokos

Helsingin Sokos voi tarkoittaa:
Helsingin keskustan Sokos, Helsingin Mannerheimintiellä sijaitseva tavaratalo
Hakaniemen Sokos, Helsingin Hakaniemessä sijainnut tavaratalo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Helsingin Sokos”, voi hakea sivunnimihaulla, laajalla sivunnimihaulla tai tekstihaulla.
Hamilton Township (Atlanticin piirikunta)

| Hamilton Township |
| --- | --- |

Valtio:  Yhdysvallat
Osavaltio:   New Jersey
Piirikunta:  Atlantic
Pinta-ala:  
 – Kokonaispinta-ala:  290 km²
 – Josta vettä:  5,31 km² 
Väkiluku (2020):  27 484
 – Väestötiheys:  90 as./km²
 
 https://www.townshipofhamilton.com 
Infobox OKVirheellinen NIMI-arvo: 
Hamilton Township on kunta (township) New Jerseyn osavaltiossa, Yhdysvalloissa. Sen väkiluku oli 27 484 vuonna 2020. Atlanticin piirikunnan hallintokeskus Mays Landing sijaitsee Hamilton Townshipissä.
Väestö

Vuonna 2020 Hamilton Townshipin 27 484 asukkaasta valkoisia oli 61,2 %, mustia 15,6 % ja aasialaisia 9,1 %. Vuonna 2019 21,7 % asukkaista puhui kotonaan jotain muuta kieltä kuin englantia ja 14,2 % asukkaista oli syntynyt ulkomailla.
Kuvia kunnasta

Atlanticin piirikunnan oikeustalo.
Aiheesta muualla

Kuvia tai muita tiedostoja aiheesta Hamilton Township (Atlanticin piirikunta) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Henrik Flanderilainen

Henrik Flanderilainen (noin 1174 – 1216) oli Konstantinopolin latinalaisen keisarikunnan keisari vuosina 1205–1216. Henrikin vanhemmasta veljestä Balduin I:stä tuli ensimmäinen latinalainen keisari neljännen ristiretken aikana. Henrikistä tuli tämän jälkeen uuden keisarikunnan merkittävimmistä henkilöistä.
Kun Balduin joutui vangiksi Adrianopelin taistelussa huhtikuussa 1205, valittiin Henrik valtakunnan hallitsijaksi. Balduinin kuoltua 20. elokuuta 1205 Henrik julistettiin keisariksi. Henrik taisteli hallituskautensa aikana Bulgarian tsaaria Kalojania ja Nikaian keisarikunnan Theodoros I Laskarista vastaan. Henrik kuoli 11. kesäkuuta 1216 eräiden lähteiden mukaan bulgarialaisen vaimonsa Marian myrkyttämänä.
| 0 | 1 | 2 | 3 |
| --- | --- | --- | --- |
|  | Edeltäjä: Balduin I | Latinalainen keisari   | Seuraaja: Pietari Courtenaylainen |
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Helsingborgin sinfoniaorkesteri

Helsingborgin sinfoniaorkesteri eli HSO (ruots. Helsingborgs symfoniorkester) on sinfoniaorkesteri Ruotsin Helsingborgissa. Se perustettiin vuonna 1912 ja on Ruotsin sinfoniaorkestereista vanhin. Orkesteri koostuu 55 soittajasta ja se pitää noin 75 konserttia vuosittain. Kotinäyttämönä toimii Helsingborgin konserttitalo.
Orkesteri on levyttänyt useita levyjä levymerkeillä Naxos ja Dacapo. Levyä Svenska klassiska favoriter on myyty yli 150 000 kappaletta. Suomalaiset Okko Kamu ja Hannu Lintu ovat toimineet orkesterin kapellimestareina.
Haidong

| Haidong (海东市, Hǎidōng Shì) |
| --- | --- |
 Haidongin sijainti (sinisellä) Qinghaissa.
 Haidong
 Koordinaatit: 36°51′N, 102°10′E 
Valtio:  Kiina
Maakunta:  Qinghai
Kaupungin aseman saanut:  8.2.2013
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  13 044 km²
Väkiluku (2010):  1 396 845
Aikavyöhyke:  UTC+8
Postinumero:  810600
Suuntanumero(t):  0972
Rekisterikilpi:  青B
 
 www.haidong.gov.cn 
Infobox OKVirheellinen NIMI-arvo: 
Haidong (kiin. 海东市, Hǎidōng Shì) on prefektuuritason kaupunki Kiinan Qinghain maakunnan itäosassa. Kaupungin pinta-ala on 13 044 neliökilometriä ja väkiluku 1,4 miljoonaa (2010).  Kaupungin keskusta sijaitsee linnuntietä noin 30 kilometriä maakunnan pääkaupunki Xiningistä itäkaakkoon.
Kaupungin nimi viittaa siihen, että se sijaitsee Qinghaijärven itäpuolella (hǎi: lyhenne Qinghaijärvestä; dōng: itä).
Aiemmin Haidong oli prefektuuri Qinghaissa. Prefektuurista muutettiin prefektuuritason kaupungiksi 8.2.2013.
Hallinnollinen jako

Piirikuntatasolla kaupunki jaetaan kahteen kaupunkipiiriin ja neljään autonomiseen piirikuntaan (numerointi kuten oheisessa kuvassa):
Galleria

Katumaisemaa Ping’anin kaupunkipiirissä.
Chuzangin luostari Huzhun piirikunnassa.
Shachungin luostari Hualongin piirikunnassa.
Katumaisemaa Minhen piirikunnassa.
Katumaisemaa Minhen piirikunnassa.
14. dalai-laman synnyinkoti Taktserin kylässä Ping’anin kaupunkipiirissä.
14. dalai-laman synnyinkoti Taktserin kylässä Ping’anin kaupunkipiirissä.
Aiheesta muualla

Kuvia tai muita tiedostoja aiheesta Haidong Wikimedia Commonsissa
Haidong Travel Guide (englanniksi) (travelchinaguide.com)
Haidong (Qinghai) City Information (englanniksi) (Hong Kong Trade Development Council)
Haidongin hallinnollinen jako.
Harri Tuohimaa

Harri Tapio Tuohimaa (s. 21. marraskuuta 1959 Turku) on entinen jääkiekkoilija. Hän pelasi SM-liigassa vuosina 1977–1992 edustaen Lukkoa kausina 1977–1981 sekä HIFK:ta kausina 1981–1992. Hän pelasi myös Suomen maajoukkueessa muun muassa Sarajevon olympialaisissa vuonna 1984. Tuohimaa on pelannut myös Sveitsin 2. sarjaa ja on Rauman Lukon kaikkien aikojen eniten pisteitä tulokaskaudellaan saalistanut pelaaja.
Tuohimaa on myös entinen Oy HIFK-Hockey AB:n puheenjohtaja, sekä Suomen-mestari kautena 1983 HIFK:ssa. Harri Tuohimaan veli Pasi on myös entinen jääkiekkoilija.
Saavutukset SM-liigassa

1 kulta, 1 hopea, 2 pronssia
runkosarjassa 492 ottelua, pisteet 219+246=465
pudotuspeleissä 45 ottelua, pisteet 13+16=29
Hedemoran vanha teatteri

Hedemoran vanha teatteri
Hedemoran vanha teatteri on Ruotsissa Hedemoran kunnassa sijaitseva teatterirakennus. Se on kolmikerroksinen hirsitalo 1820-luvulta ja Ruotsin vanhin teatterirakennus.
Talon rakennutti tukkukauppias, joka käytti kahta alinta kerrosta viljavarastona ja joka päätti, että ylin kerros tulee teatterikäyttöön. Ensimmäiset esitykset pidettiin vuonna 1829 ja teatteritoiminta jatkui vuoteen 1888 asti. Sen jälkeen talo oli vuoteen 1910 asti Pelastusarmeijan käytössä. Vuonna 1946 perustettiin säätiö ja rappeutumaan päässyt talo entisöitiin Hedemoran kaupungin 500-vuotisjuhlien kunniaksi.
Teatteriin mahtuu noin sata ihmistä ja teatterisalonkiin parisataa. Teatteri toimii nykyisin vain kesäisin ja alakerrassa on pieni teatterimuseo.
Aiheesta muualla

Wikimedia Commonsissa on kuvia tai muita tiedostoja aiheesta .
Teatterin kotisivut (ruotsiksi)
Helsingborgin raatihuone

Helsingborgin raatihuone.
Helsingborgin raatihuone (ruots. Helsingborgs rådhus) on Helsingborgin kaupungissa, Ruotsin etelärannikolla sijaitseva raatihuone. Se on rakennettu vuosina 1892-1897. Sitä varten järjestettiin arkkitehtikilpailu vuonna 1889, ja voittajaksi selviytyi Tukholmassa opiskellut 26-vuotias Josef Alfred Hellerström.
Helleström suunnitteli rakennuksesta uusgoottilaista tyyliä mukailevan. Siinä on neljä kerrosta, ja sen kellotorni kohoaa 65 metrin korkeuteen. Päätornin lisäksi rakennuksen kulmia koristavat neljä pienempää tornia. Raatihuoneen lasimaalauksista on vastannut Gustaf Cederström. Ne edustavat Helsingborgin historian eri vaiheita.
Harald Andersén -kilpailu

Harald Andersén -kilpailu (The International Harald Andersén Chamber Choir Competition) on Helsingissä joka kolmas vuosi järjestettävä kansainvälinen kamarikuorojen kilpailu. Suomalaisen kuoronjohtajan ja kuoromusiikin uudistajan Harald Andersénin (1919–2001) mukaan nimetty, sekä amatööri- että ammattilaiskuoroille avoin kilpailu järjestettiin ensimmäisen kerran elokuussa 2003.
Kilpailussa palkitut kuorot

2003:
1. EMO Ensemble, Pasi Hyökki (Suomi)
2. Choros Amici, Chris Mallinson (Yhdistynyt kuningaskunta)
3. Kampin Laulu, Timo Lehtovaara (Suomi)
2006:
1. palkintoa ei myönnetty
2. Victoria Chamber Choir (Unkari) ja Sofia Vocal Ensemble (Ruotsi) (jaettu)
3. Grex Musicus, Marjukka Riihimäki (Suomi)
2009:
1. Kammerkoret Hymnia, Flemming Windekilde (Tanska)
2. Voces Musicales, Risto Joost (Viro)
3. Choros Amici, Chris Mallinson (Yhdistynyt kuningaskunta) ja New Dublin Voices, Bernie Sherlock (Irlanti) (jaettu).
2012:
1. Youth Choir Maska
2. Concert Clemens
3. Kammerchor CONSONO ja Sankt Jacobs Ungdomskör (jaettu)
2016:
1. Youth Choir Kamēr (Latvia)
2. New Dublin Voices (Irlanti)
3. Collegium Musicale (Viro) ja St. Jacobs Ungdomskör (Ruotsi) (jaettu)
Aiheesta muualla

Kansainvälinen Harald Andersén -kamarikuorokilpailu (Arkistoitu – Internet Archive) (tapahtuman omat kotisivut)
V Kansainvälinen Harald Andersén -kamarikuorokilpailu Yle
Heden piiri (Härjedalen)

| Heden piiri |
| --- | --- |
 Heden kirkko
 fiHeden piiri 
 62°25′05″N, 13°31′01″E 
Valtio:   Ruotsi
Maakunta:  Härjedalen
Lääni:  Jämtlandin lääni
Kunta:  Härjedalenin kunta
Piirikoodi:  319007
Väestö
Väkiluku (2022):  1 344 
Heden piiri (ruots. Hede distrikt) sijaitsee Härjedalenin kunnassa Ruotsissa. Sen väkiluku on 1 344  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Härjedalenin kunnan piirit
Hepomäen tunneli

| Hepomäen tunneli |
| --- | --- |

Paikkakunta:  Salo
Maa:  Suomi
Koordinaatit:  60°22′32″N, 023°20′16″E
Pituus:  350 m
Ajokaistoja:  4
Hepomäen tunneli on tunneli ykköstiellä. Se sijaitsee Muurlassa Salossa. Tunnelin pituus on noin 350 m.
Halaus (albumi)

| Halaus Limonadi Elohopea |
| --- | --- | --- |

Studioalbumin tiedot
 Julkaistu: 2003
 Formaatti: CD
 Tyylilaji: poprock
 Levy-yhtiö: Merceedees
Limonadi Elohopean muut julkaisut
| Saippua 2000 | Halaus 2003 | Taskuelokuvia 94–04 2007 |
Halaus on suomalaisen Limonadi Elohopea -yhtyeen viides ja viimeinen levy. Se julkaistiin vuonna 2003.
Kappaleet

Toipilas
Vesa ei enää soittele
Uutettu
Harhaileva ajatus
Lumi ei peitä jälkiä
Ethän oo vain mun?
Mahlainen jarruton
Kesänaama
Matta
Ämmät ja äijät
Anna anteeksi mun kiitokset
Oranki
Kokoonpano

Petteri Eeva – koskettimet
Mikko Erjossaari – rummut
Raine Hynninen – basso
Juha Nousiainen – kitara
Tero-Petri Suovanen – laulu, kitara
Arvostelut

Soundi:
Aiheesta muualla

[ https://www.discogs.com/Limonadi-Elohopea-Halaus/release/942744 Halaus discogs.com -sivustolla]
https://limonadielohopea.com/ Viralliset kotisivut